البارح الإعلامي رضوان الرمضاني مقدم برنامج “بدون لغة خشب” دار بوسط في فايسبوك قال فيه: “شي كفار كيقلّبو على اللقاح ديال كورونا وشي مسلمين كيقلبّو في كتب التراث واش يلقاو كلمة “كورونا باش يبان باللي كنا سباقين إلى “الاكتشاف”، هاد الكلمات خلاتو محط انتقاد وسب وشتم من واحد الفئة ديال الخوانجية المتخلفين لي عوض يتناقشو معاه بالعقل ناضو كيسبو ليه في والديه ومو لي ميتة. معظم هاد الناس الحقراء اختارو يتخباو مورا حسابات وهمية فيها “أبو محمد” و”مول الفوقية” وغيرهم باش يسبو الرمضاني، ووصلات بهم الحقارة أنهم يكتبو كلام ساقط وطايح في حق الوجود ديالو في الحياة، ودخلو ليه والدتو في النقاش بطريقة بئيسة جدا. وتقول هاد المتخلفين لي نتاقدوه كاملين متفقين على نفس الفكرة، وهي يقولو “كون غير والديه منعسوش ديك ليلة”، زعما كون هو حاليا ماكاينش في الوجود. الرمضاني قال كلام مافيه حتى عيب، وكان ممكن الواحد يناقش معاه بدون الوصول لهاد المستوى المنحط، ولي في الأخير كيبين غير أن الجهل باقي معشش في عقول بزاف ديال الناس لي مكيآمنوش بالرأي الآخر، وتفكيرهم في أقصى الحدود ماكايفوتش طول عضوهم الذكري. الرمضاني تفاعل اليوم مع هاد السبان، وكتب بوسط قال فيه :”شي “مؤمنين” كون استغلوا الوقت اللي كيضيّعوه ف”إعطاء العصير”، وخودنجان، للرمضاني في قراءة الذكر الحكيم والاستغفار وقراءة اللطيف والدعوة إلى تهذيب النفوس والألسن ، لكانوا أفادونا في هذا الحجر الصحي، لكن يبدو أن وسائل التواصل الاجتماعي تفضح، من حيث لا يدرون، قلوبهم المتسخة وألسنتهم المتسخة... فتراهم يوزعون، بكرم كبير، تعابير السب والقذف والقرف الذي يسكن أدمغتهم”. وأضاف :”ليس أخطر على ديننا الحنيف أكثر ممن يدعون الدفاع عنه والغيرة عليه بعبارات بذيئة... وقلوب بذيئة... يسبون ويشتمون ويسخرون من خلق الله... وبذلك يفعلون ما نهانا الله العلي القدير عنه...لن ينفعكم الوضوء إن كانت قلوبكم متسخة...تعلموا من سيرة النبي الكريم اللسان الطيب”. 
بعض “المسلمين” ماعجبهومش شنو قال الرمضاني عليهم وناضو كيسبوه بطريقة دون المستوى